CELEX: C2005/045/02
Language: et
Date: 2005-02-19 00:00:00
Title: Euroopa Kohtu (esimene koda) 9. detsembri 2004. aasta otsus kohtuasjas C-19/02 (Oberster Gerichtshof'i eelotsusetaotlus): Viktor Hlozek versus Roche Austria Gesellschaft mbH (Sotsiaalpoliitika — Mees- ja naistöötajad — Võrdne tasustamine — Tasu — Mõiste — Ettevõtte kokkuleppes ettenähtud üleminekutoetus  (“Überbrückungsgeld”) — Ettevõtte ümberkorraldamise raames rakendatav sotsiaalplaan — Teatavas vanuses töötajatele hüvitise maksmine töölt vabastamise korral — Töötaja soo alusel eri vanuses töötajale hüvitise maksmine töölt vabastamise korral — Siseriiklikus õiguses sooliselt erinevalt määratud riikliku vanaduspensioniea arvessevõtmine)

19.2.2005   
            
            
               ET
            
            
               Euroopa Liidu Teataja
            
            
               C 45/1
            
         
      EUROOPA KOHTU
   
   (esimene koda)
   9. detsembri 2004. aasta otsus
   kohtuasjas C-19/02 (Oberster Gerichtshof`i eelotsusetaotlus): Viktor Hlozek 
         versus
       Roche Austria Gesellschaft mbH (1)
   
   (Sotsiaalpoliitika - Mees- ja naistöötajad - Võrdne tasustamine - Tasu - Mõiste - Ettevõtte kokkuleppes ettenähtud üleminekutoetus (“Überbrückungsgeld”) - Ettevõtte ümberkorraldamise raames rakendatav sotsiaalplaan - Teatavas vanuses töötajatele hüvitise maksmine töölt vabastamise korral - Töötaja soo alusel eri vanuses töötajale hüvitise maksmine töölt vabastamise korral - Siseriiklikus õiguses sooliselt erinevalt määratud riikliku vanaduspensioniea arvessevõtmine)
   (2005/C 45/02)
   Kohtumenetluse keel: saksa
   Kohtuasjas C-19/02: Viktor Hlozek v. Roche Austria Gesellschaft mbH, mille esemeks on EÜ artikli 234 alusel Oberster Gerichtshof`i (Austria) 20. detsembri 2001. aasta otsusega esitatud eelotsusetaotlus, mis saabus Euroopa Kohtusse 29. jaanuaril 2002, tegi Euroopa Kohus (esimene koda), koosseisus: koja esimees P. Jann ning kohtunikud A. Rosas (ettekandja), R. Silva de Lapuerta, K. Lenaerts ja S. von Bahr; kohtujurist J. Kokott, kohtusekretär vanemametnik M.-F. Contet, 9. detsembril 2004 otsuse, mille resolutiivosa on järgmine:
   Põhikohtuasjas käsitletav üleminekutoetus kuulub EÜ artikli 141 ja nõukogu 10. veebruari 1975. aasta direktiivi 75/117 meeste ja naiste võrdse tasustamise põhimõtte kohaldamisega seotud seaduste ühtlustamise kohta liikmesriikides artikli 1 tähenduses mõiste “tasu” alla. Põhikohtuasjas tõusetunud asjaoludel ei ole need sätted vastuolus sotsiaalplaani rakendamisega, milles nähakse ette meeste ja naiste erinev kohtlemine vanuse alusel, alates millest on neil õigus üleminekutoetusele, kuna ennetähtaegset vanaduspensionit reguleeriva riikliku sotsiaalkindlustusskeemi kohaselt on mehed ja naised kõnealuse toetuse olulisemate aspektide osas erinevas olukorras.
   
      (1)  EÜT C 109, 4.5.2002.